text: Lokal charmetur
  08 september 2012 kl. 16.20
  Tønder kommunes landdistriktsudvalg inviterede lørdag politikere og ansatte i Tønder Kommune på en bustur rundt i kommunens lokalområder.
  Baggrunden for busturen var at få politikere og ansatte ved kommunen til at få et bedre samarbejde med de kriseramte landsbysamfund, så de sammen kan gå en lysere fremtid i møde.
  
  Langt til beslutningerne
  Tønder er den 5. største kommune i Danmark - målt på areal - så der kan være langt fra beslutningstagerne og ud til de små landsbyer, som skal leve med de beslutninger, der bliver truffet inde i kommunens administration. 
  De kommunale politikere, beslutningstagere og repræsentanter for små landsbysamfund i Tønder kommune tog på ekskursion for at blive klogere på små successer i landsbyerne. 
  Håbet er, at successerne kan bredes ud til andre trængte landsbyer.
  